
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2515 

8 Οκτωβρίου 2013 


ΑΠΟΦΑΣΕΙ Σ 

Αριθμ. απόφ. 233.1-3/2013/10977 

Μεταβίβαση του δικαιώματος υπογραφής «Με εντολή 
Υπουργού» σε υπηρεσιακά όργανα του Υπουργείου 
Ναυτιλίας και Αιγαίου. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Των άρθρων 54 και 90 του π.δ. 63/2005 «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά Όργανα» (Α' 98). 

β) Του ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις (Α' 102). 

γ) Του άρθρου 5 του π.δ. 85/2012 «Ίδρυση και Μετονο- 
μασία Υπουργείων, μεταφορά και κατάργηση υπηρεσι¬ 
ών» (Α' 141), όπως αντικαταστάθηκε με το άρθρο 1 του 
π.δ. 94/2012 (Α' 149) και τροποποιήθηκε με το άρθρο 3 
του π.δ. 98/2012 (Α' 160). 

δ) Του π.δ. 242/1999 «Οργανισμός Υπουργείου Εμπο¬ 
ρικής Ναυτιλίας» (Α' 201), όπως ισχύει. 

ε) Του π.δ. 67/2011 «Οργάνωση των Υπηρεσιών του 
Λιμενικού Σώματος-Ελληνικής Ακτοφυλακής» (Α' 149), 
όπως ισχύει. 

στ) Του π.δ. 16/2012 (Α' 30) «Σύσταση Τμήματος Οι¬ 
κονομικών θεμάτων τομέα Ναυτιλίας και Τμήματος 
Υποδομών και Τεχνικής Υποστήριξης τομέα Ναυτιλίας 
στο Υπουργείο Ανάπτυξης, Ανταγωνιστικότητας και 
Ναυτιλίας». 

ζ) Του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

η) Της αριθμ. 218/14.05.2013 απόφασης «Καθορισμός 
καθηκόντων των Υπαρχηγών του Λιμενικού Σώματος - 
Ελληνικής Ακτοφυλακής» (Β' 1199). 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τη μεταβίβαση σε υφιστάμενα όργανα του Υπουργεί¬ 
ου Ναυτιλίας και Αιγαίου του δικαιώματος να υπογρά¬ 
φουν «Με εντολή Υπουργού» τα ακόλουθα: 


Άρθρο 1 

Γενικός Γραμματέας 

1. α) Η αποδοχή ή μη, αιτημάτων μεταβολής των δρο¬ 
μολογίων για την αντιμετώπιση έκτακτων συγκοινωνι¬ 
ακών αναγκών μέχρι της συγκλήσεως του Συμβουλίου 
Ακτοπλοϊκών Συγκοινωνιών (Σ.Α.Σ). 

β) Η αποδοχή ή μη, αιτημάτων σε θέματα τροποποί¬ 
ησης δρομολογίων, περικοπής δρομολογίων ή ενδιάμε¬ 
σων λιμένων προσέγγισης, εκτέλεσης έκτακτων δρο¬ 
μολογίων ή προσεγγίσεων των ήδη δρομολογημένων 
πλοίων, τροποποίησης των προγραμματισμένων χρό¬ 
νων ακινησιών των πλοίων, μέχρι της συγκλήσεως του 
Συμβουλίου Ακτοπλοϊκών Συγκοινωνιών (Σ.Α.Σ), εφόσον 
δεν διαταράσσεται η συνέχεια της εξυπηρέτησης της 
γραμμής και δεν δημιουργούνται διακρίσεις σε βάρος 
άλλων πλοιοκτητών. 

2. Η κάλυψη εκτάκτων και επειγουσών συγκοινωνια¬ 
κών αναγκών στις θαλάσσιες μεταφορές μεταξύ ηπει¬ 
ρωτικών λιμένων (παράγραφος 2 του άρθρου 168 του 
ν.δ. 187/1973 (Κ.Δ.Ν.Δ) όπως έχει τροποποιηθεί με το 
π.δ. 344/2003 (Α' 314). 

3. Η έγκριση και τροποποίηση δρομολογίων-ακινη- 
σιών των γραμμών που εξυπηρετούνται με σύμβαση 
ανάθεσης δημόσιας υπηρεσίας καθώς και οι αναγκαίες 
από τις περιστάσεις κάθε φορά τροποποιήσεις για την 
ενοποίηση ορισμένων γραμμών ή την προσθήκη ή την 
αφαίρεση λιμένων προσέγγισης ή την περικοπή δρομο¬ 
λογίων, εφόσον από αυτά δεν προκύπτει επιπρόσθετη 
οικονομική επιβάρυνση (επιδοτούμενα δρομολόγια). 

4. Έκδοση εγκυκλίου περί καθορισμού συνδέσεων λι¬ 
μένων για τις οποίες πληρούνται οι προϋποθέσεις της 
παρ. 1 της υπ’ αρ. ΥΑ3323.1/02/08/21-03-2008 (απελευ¬ 
θερωμένες συνδέσεις). 

Αρθρο 2 

Α' Υπαρχηγός Λιμενικού Σώματος- 
Ελληνικής Ακτοφυλακής 

1. Εγκριτικές διαταγές μετακινήσεων των στελεχών 
του Κλάδου Ελέγχου Εμπορικών Πλοίων στο εξωτερικό. 

2. Έγκριση μεταφοράς φορτίων εσωτερικού από πλοία 
υπό ξένη σημαία. 

Άρθρο 3 

Διευθυντής Κλάδου Επιθεώρησης Εμπορικών Πλοίων 

Εγκριτικές διαταγές μετακινήσεων των στελεχών του 
Κλάδου Ελέγχου Εμπορικών Πλοίων στο εσωτερικό. 

Άρθρο 4 

Προϊστάμενος Γενικής Διεύθυνσης Διοικητικής 
Υποστήριξης 

Τα οικονομικά όρια δικαιοδοσίας για θέματα οικο¬ 
νομικής διαχείρισης (ανάληψη υποχρέωσης-εγκρίσεις 
πιστώσεων, μεταβολές εκτελούμενου προϋπολογισμού) 
στο πλαίσιο Τακτικού Προϋπολογισμού του ειδικού φο¬ 
ρέα 41/120 «Γενική Γραμματεία Ναυτιλίας» μέχρι ποσού 
20.000 ευρώ για τις μετακινήσεις των στελεχών του 
Κλάδου Επιθεώρησης Εμπορικών Πλοίων. 

Άρθρο 5 

Μεταβατικές - Καταργούμενες διατάξεις 

Από την έναρξη ισχύος της παρούσας, παύει να ισχύει 
κάθε διάταξη που αντίκειται στις διατάξεις της παρού¬ 


σας πλην αυτών που έχουν ήδη διατηρηθεί σε ισχύ σύμ¬ 
φωνα με την παράγραφο 1 του άρθρου 6 της υπ’ αριθμ. 
5221.1/06/2012 απόφαση του Υπουργού Ναυτιλίας και 
Αιγαίου «Μεταβίβαση του δικαιώματος υπογραφής «Με 
εντολή Υπουργού» στο Γ ενικό Γ ραμματέα του Υπουρ¬ 
γείου Ναυτιλίας και Αιγαίου, τους Προϊσταμένους Γ ενι¬ 
κών Διευθύνσεων/Διευθυντών Κλάδων, Προϊσταμένους 
Διευθύνσεων και Τμημάτων του Υπουργείου Ναυτιλίας 
και Αιγαίου» (Β' 2584). 

Αρθρο 6 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Οκτωβρίου 2013 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

